Micropul

Micropul je abstraktná dosková hra pre jedného alebo dvoch hráčov. Micropul patrí do kategórie tzv. "Print &amp; Play" hier, ktoré je možné voľne stiahnuť z internetu, vytlačiť a hrať. 
Pravidlá.
Herný materiál sa skladá zo 48 hracích dielov (44 typov) a 6 kameňov v dvoch rôznych farbách (tri pre každého hráča). Hra nemá žiadnu hraciu dosku. Hracie diely obsahujú obrazce, ktoré sa nazývajú micropuly a katalyzátory.
Každý hrací diel obsahuje minimálne jeden micropul a môže alebo nemusí obsahovať katalyzátory. Micropuly a katalyzátory sa nachádzajú v rohoch hracích dielov. 
Špeciálnym hracím dielom je tzv. "veľký micropul", ktorý obsahuje obrazec jedného veľkého micropulu uprostred dielu. Veľký micropul sa chová ako diel so štyrmi micropulmi s rovnakou farbou (rovnakou akú má veľký micropul). Každý veľký micropul obsahuje uprostred dielu aj jeden katalyzátor, ktorý môže byť aktivovaný na všetky strany. 
Hra má dve základné pravidlá:
Priebeh hry.
Hra začína umiestnením prvého dielu do stredu hracej plochy. Tento diel obsahuje 4 micropuly, z toho 2 sú čierne a 2 biele. Zvyšné diely sa zamiešajú obrazcami dole a umiestnia sa do stĺpcov, ktoré tvoria tzv. "jadro", ku ktorému majú prístup obaja hráči. Každý z hráčov si následne z jadra náhodne vyberie 6 dielov do tzv. "ruky" a dostane tri kamene jednej farby. Potom hráči začnú vykonávať ťahy. 
Hráči sa striedajú v jednotlivých ťahoch, pričom v každom ťahu má hráč tri možnosti, z ktorých môže vykonať len jednu:
Položenie dielu z ruky na hraciu plochu.
Hráč vyberie jeden diel zo svojej ruky a položí ho na hraciu plochu tak aby dodržal pravidlá č. 1 a 2. Po umiestnení dielu hráč skontroluje či nebol aktivovaný niektorý katalyzátor. Katalyzátor je aktivovaný vtedy, ak po priložení dielu katalyzátor susedí s micropulom na inom dieli. 
Za každý aktivovaný katalyzátor bodky si hráč vyberie náhodný diel z jadra a umiestni ho do tzv. "skladu", v ktorom sa nachádzajú diely obrátené obrazcom dole tak, aby ich hráči nevideli. Za každý aktivovaný katalyzátor znaku plus hráč vykoná ďalší ťah navyše. Katalyzátory je možné aktivovať v každom ťahu len raz.
Preloženie dielu z hráčovho skladu do ruky.
Hráč nemôže mať v ruke viac ako 6 dielov. Ak hráč nemá v ruke 6 dielov, môže zo svojho skladu vybrať jeden z dielov a položiť ho do svojej ruky. 
Položenie kameňa na skupinu micropulov.
Hráč môže položiť jeden zo svojich voľných kameňov na ľubovolný voľný hrací diel, ktorý je súčasťou skupiny micropulov. Túto skupinu po položení kameňa vlastní hráč. Kameň nie je možné položiť na skupinu, ktorú už vlastní súper. 
Skupina micropulov sú micropuly rovnakej farby, ktoré spolu susedia. Skupiny môžu byť otvorené alebo uzatvorené. Otvorené skupiny majú možnosť zväčšovať sa. Uzatvorené skupiny sú obklopené hracími elementami a žiadny z micropulov tejto skupiny sa nenachádza na hrane hracej plochy. 
Cieľ hry.
Hra končí vtedy, keď niektorý z hráčov vyberie posledný diel z jadra. Za každú uzatvorenú skupinu získava hráč ktorý ju vlastní toľko bodov, koľko micropulov táto skupina obsahuje. Za každý diel vo svojom sklade hráč získava dva body. Za každý diel vo svojej ruke, hráč získava jeden bod. Hráč s najvyšším počtom bodov sa stáva víťazom.